ZMLUVA č. 4/2011 - KM
o prenájme priestorov v budove Obecného úradu v Kalši
uzavretá podľa § 663 a nasl. Občianskeho zákonníka

medzi

Prenajímateľ:	Obec Kalša
		Obecný úrad, 044 18 Kalša 128
		IČO: 00324272
		zastúpená Bc. Gabrielou Ivaňákovou – starostkou obce

a
Nájomca: 	Klapáčová

ZMLUVNÉ PODMIENKY

Čl. 1
Predmet a účel nájmu

1.	Prenajímateľ prenecháva nájomcovi do krátkodobého užívania priestory zasadačky obecného úradu s príslušenstvom (5 ks stolov, 40 ks stoličiek).
2.	Účelom prenájmu je: usporiadanie predvádzacej akcie.

Čl. 2
Doba prenájmu

Prenájom sa uzatvára na dobu určitú:  26. 02. 2011 v čase od 14.00 do 19.00.

Čl. 3
Nájomné a úhrady za služby

1.	Nájomca je povinný zaplatiť prenajímateľovi nájomné za prenajaté priestory v zmysle cenníka zmluvných poplatkov Obce Kalša  vo výške 10,- € 
2.	Nájomné je splatné po ukončení akcie v deň odovzdania priestorov prenajímateľovi a nájomca ho zaplatí v hotovosti, do pokladne Obecného úradu v Kalši. 
3.	Na požiadanie prenajímateľ zabezpečí vykurovanie priestorov. Nájomca v takom prípade súhlasí s úhradou sumy za prenájom v zmysle platného cenníka zmluvných poplatkov Obce Kalša.

Čl. 4
Práva a povinnosti prenajímateľa a nájomcu

Prenajímateľ sa zaväzuje odovzdať nájomcovi priestory uvedené v čl. 1 tejto zmluvy v stave spôsobilom na riadne užívanie za účelom prenájmu. Zmluvné strany spíšu o odovzdaní priestorov Zápis o odovzdaní a prevzatí priestorov. 
Nájomca:
a)	je povinný užívať priestory na účel dohodnutý v tejto zmluve,
b)	nie je oprávnený prenechať priestory do prenájmu tretím osobám,
c)	berie na seba zodpovednosť za obecný majetok a v prípade jeho poškodenia je povinný uhradiť škodu v plnej výške,
d)	je povinný vrátiť priestory v čistom a upratanom stave po ukončení akcie – najneskôr 26. 02. 2011 o 19.00 h.
e)	preberá plnú zodpovednosť za organizáciu a bezpečnosť návštevníkov akcie,
f)	je zodpovedný za zákaz fajčenia v prenajatých priestoroch,
g)	zodpovedá za dodržiavanie predpisov v oblasti BOZP a ďalších osobitných predpisov.

Čl. 5
Skončenie prenájmu

1.	Prenájom sa končí uplynutím doby, na ktorú bol dohodnutý.
2.	Pri skončení prenájmu je nájomca povinný odovzdať uvoľnené priestory v stave, v akom ich prevzal, s prihliadnutím na opotrebenie, aké je obvyklé pri riadnom užívaní a údržbe, ak sa zmluvné strany nedohodnú inak. 

Čl. 6
Ďalšie dojednania

1.	Zmluva je vyhotovená v troch origináloch, pričom jeden dostane nájomca a dva prenajímateľ.
2.	Zmluvné strany prehlasujú, že si túto zmluvu prečítali, rozumejú jej a svojím podpisom potvrdzujú, že túto zmluvu uzavreli vážne a dobrovoľne.
3.	Ostatné náležitosti nedojednané v tejto zmluve sa riadia všeobecne platnými právnymi predpismi.
4.	Táto zmluva je platná dňom podpisu a účinnosť nadobúda dňom nasledujúcim po dni zverejnenia. 

V Kalši 24. 02. 2011 

........................................................				..................................................
     Bc. Gabriela Ivaňáková, v.r.					      nájomca